**Referat af møde i Naturvejledning Danmarks bestyrelse d. 14/3 2023**

**Sted: Tinghuset, Holtets Plads 1, 4500 Nykøbing Sj.**

**Deltagere:** *Jakob Walløe Hansen (formand), Franz Holmberg (næstformand), Louise Villumsen, Søren Rafn, Christine Ditlefsen, Bodil Espersen, Rikke Mortensen, Maria Mosegaard Mortensen, Bjarke Birkeland*

*Fra pkt. 4: Ida Sørensen (suppl.)*

Fra sekretariatet: *Jakob Simonsen (referent)*

**1. VELKOMST (JW)**

*Jakob W. bød velkommen, særligt til de nye medlemmer: Maria, Rikke og Bjarke*

*Dagsordenen blev tilpasset efter bestyrelsens prioritering.*

**2. KONSTITUERING (JW)**

**2.1 Konstituering**

*Bestyrelsen konstituerede sig med de grundlæggende funktioner:*

* Formandskab (*Jakob+Franz*)
* Uddannelsesudvalg (*Søren, formand + Louise*)
* Webugle (*Thomas*)

*Jakob W. oplyste, at der som følge af bestyrelsens afklaringsproces (se også pkt. 3.1 denne dagsorden) vil kunne komme yderligere arbejdsgrupper eller udvalg i spil.*

**2.2 Bestyrelsens funktion og vilkår**

* Kommentarer og spørgsmål til forretningsorden (bilagt) (Fælles)

*Gennemgang af forretningsordenen udskydes til senere møde*

* Sekretariatets rolle og funktion – herunder samspil med bestyrelsen (**JS**)

*Jakob S. gav en kort redegørelse. Da ressourcerne stadig er få, er det vigtigt at få afstemt, hvilke leverancer bestyrelsen prioriteter. Desuden vil nogle af de praktiske opgaver fortsat skulle løses af bestyrelsen i samspil med sekretariatet.*

**3. TEMADRØFTELSER**

**3.1 Tema I: Bestyrelsens opgavevaretagelse**

*Bodil faciliterede en proces, hvor bestyrelsen undersøgte individuelle og kollektive præferencer for bestyrelsesarbejdet. Opsamling nederst i dette dokument som bilag.*

**3.2 Tema II: Naturdannelse**

*Maria, Bjarke og Chris indgår i gruppe med Jakob S. som tovholder. Forbereder proces til næste bestyrelsesmøde*

**Ordinære dagsordenspunkter**

***(Ida deltager online herfra)***

**4. ORIENTERINGER**

**4.1 Formand (JW)**

*JW+JS deltager i FRs generalforsamling d. 29. april*

*Jacob Jensen udtræder af Friluftsrådets bestyrelse*

*Mads Ellegaard opstilles af NVDK til Friluftsrådets bestyrelse*

*JW har introduceret foreningen for de nye kandidater på Skovskolens naturvejlederuddannelse*

**4.2 Sekretariat (JS)**

* Nyt om personalet

*Kari og Lenette er fratrådt efter Krible Krable projektets ophør*

*Aftale om administration med “Dit Sekretariat” træder endeligt i kraft 1. april*

* Status for projekter

*Der er dialog med Novo Nordisk Fonden om udvidelse af Mikro Science Festival. Forventes ansøgt inden 1. april.*

*Der er dialog med Novo Nordisk Fonden om en evt. fortsættelse af Krible Krable. Det er en længere proces, som starter med at NVDK indsender en ideskitse inden sommerferien. Forventet afklaring inden udgangen af 2023.*

*Der er indledt et partnerskab med insekteriet.dk om udbredelse af undervisning i folkeskolen ved brug af insekter (melorme)*

*NVDK er udtrådt af styregruppen for projekt “Søer i Fritiden” grundet ændringer i projektforløbet*

*Der er indsendt ansøgning til VELUX FONDEN til et call om personer i psykisk mistrivsel. Forventet svar d. 9. maj*

*Der er åbnet for tilmelding til indsatsen “Biodiversitet og Natursyn”, som omhandler to projekter - “Nye veje til naturforståelse” og “Flere Børn - Mere Natur”. Begge projekter er koblet op på Skoven-i-Skolen.*

***Bjarke:*** *Vild mad vil gerne i dialog med NVDK*

*BE og FH vil gerne gå ind i arbejdet med Vild Mad. Mia deltager.*

**4.3 Uddannelse og Naturakademi (SR)**

*Søren orienterede fra introdag.*

*Kontakt til Skovskolen om mulige samarbejdsflader, herunder naturvejlederuddannelse.*

*Naturakademi-strategi under udvikling, kommer inden sommerferien.*

*Opkvalificering af pædagoger - Uddannelsesudvalget undersøger muligheden for at give målrettet tilbud til pædagoger i kommuner.*

*Behov for at uddannelsesudvalget har taletid på Årskonferencen.*

*Der arbejdes videre på branding af uddannelse og akademiet*

*”Lærerværelse” – samling af kursusledere har været en succes. Vil blive gentaget jævnligt.*

*Kommissoriet skal skrives om.*

*Louise indgår i uddannelsesudvalget*

**5. SAGER**

**5.1 Ny hjemmeside**

* NVDK har behov for en ny hjemmeside

*Chris, Thomas og sekretariatet (JS) kravs-specificerer og hjemhenter 3 aftaler og fremlægger for bestyrelsen*

**5.2 Vilkår for tilskud til netværksaktiviteter**

* Drøftelse af vilkår for tilskud til netværksaktiviteter (pt. 40.000 kr. /år)

*Med afsæt i de tidligere retningslinjer (som blev fundet frem!) og den hidtidige praksis bliver retningslinjer meldt ud på hjemmesiden. Retningslinjerne kan dog ændres i forlængelse af arbejdet med at udvikle de faglige netværk.*

**5.3 Naturmøde Hirtshals**

* Der er indkommet en forespørgsel fra Skovskolens naturvejlederuddannelse, som har “Green Square” på naturmødet sammen med Center for Børn og Natur og Friluftsvejlederne om at lave en fælles debat eller andet på naturmødet.

*En del af bestyrelse er til stede. Louise og Maria er åbne for henvendelse fra Skovskolen/Center for Børn og Natur. Jakob S. formidler kontakten*

**6. KOMMUNIKATION TIL MEDLEMMERNE**

* Hvad vil vi gerne bringe videre fra mødet
* Forslag om præsentation af bestyrelsen på hjemmeside og facebook
* Fælles foto (evt. tidligere/når solen skinner...)

*Jakob W. kommunikerer de vigtigste pointer fra mødet*

*Der blev taget gruppebillede*

*De enkelte bestyrelsesmedlemmer sender billede med tekst til præsentation på hjemmesiden*

**7. EVALUERING AF DAGENS MØDE**

* Kort drøftelse

*Stikord fra bestyrelsesmedlemmerne:*

* + Hvad virker godt?
* *Tid til nye medlemmer*
	+ - *Fået en fælles platform*
		- *Energi – god fællesskabsfølelse*
		- *Nyt medlem i uddannelsesudvalg*
		- *God prioritering at tage imod nye medlemmer*
		- *Ambitiøs dagsorden*
		- *Tale om opgavevaretagelse*
		- *Ærligt forum*
	+ Hvad kunne være anderledes?
		- Tidssættelse
		- Bedre effektivitet, flere beslutninger
		- For mange referencer bagud
		- Når vi det vi skal?
		- For meget sidde ned, indendørs
		- Mangler en udvalgsgennemgang

*Bestyrelsen efterlyser en udvalgsgennemgang. Sættes på dagsorden til næstkommende møde*

**8. BESTYRELSESMØDER 2023**

*Bodil påtog sig ansvaret for året ud at tilrettelægge bestyrelsesmøderne; datoer, indkaldelser, lokation, logistik og indsamling til dagsorden.*

**9. EVT.**

*Bjarke efterlyser en drøftelse af NVDKs formål, jfr. vedtægter.*

Referent Jakob Simonsen

Godkendt d. 22/3 2023 Jakob Walløe Hansen